S'bu Nkosi. Foto: Twitter.
Springbokbreier Rassie Erasmus het sy span vir die komende Wêreldbeker-kragmeting teen Italië bekend gemaak.
Willie le Roux sal weer eens die nommervyftientrui dra, met Faf de Klerk wat op skrumskakel diens sal doen.
Lood de Jager en Eben Etzebeth is die slotpaar, terwyl RG Snyman en Franco Mostert op die plaasvervangersbank is.
Bongi Mbonambi is bo Malcolm Marx op haker gekies, terwyl daar ook geen plek vir S'bu Nkosi in die span is nie.
Die Bokke het hul eerste wedstryd in die toernooi teen die All Blacks verloor, terwyl hulle nou nie juis die wêreld aan die brand teen Namibië die afgelope naweek gespeel het nie.
Die wedstryd skop Vrydag om 11:45 af.
Springbokke teen Italië : Willie le Roux (heelagter), Cheslin Kolbe (regtervleuel), Lukhanyo Am (buitesenter), Damian de Allende (binnesenter), Makazole Mapimpi (linkervleuel), Handré Pollard (losskakel), Faf de Klerk (skrumskakel), Duane Vermeulen (agsteman), Pieter-Steph du Toit (flank), Siya Kolisi (kaptein en flank), Lood de Jager (slot). Eben Etzebeth (slot), Frans Malherbe (stut), Bongi Mbonambi (haker), Beast Mtawarira (stut). Plaasvervangers: Malcolm Marx, Steven Kitshoff, Vincent Koch, RG Snyman, Franco Mostert, Francois Louw, Herschel Jantjies, Frans Steyn.
In môre se aksie meet Frankryk en die VSA om 09:45 kragte, terwyl die All Blacks en Kanada om 12:45 speel.
By die IAAF se Wêreldkampioenskap in Doha het Noorweë se Karsten Warholm sy 400 m-hekkies-kroon verdedig toe hy gister die goue medalje met sy spogtyd van 47.42 sekondes gewen het.
Ethiopië se Muktar Edris het 'n by opwindende 5 000 m-wedloop gewen. Sy tyd was 12:58:85 minute.
Wat moet Frans Malherbe nog doen om weg gelaat te word?????? En, wat moet Nkosi nog doen om in die span te kom, hy is strate beter as Mapimpi???????
Stamp kar rugby met stamp kar senters, kan net sowel Pieter Steph op senter speel.
Laat ons hoop dat die veranderinge werklik 'n verbetering gaan wees,want ek is nie oortuig dat vertonings deur spelers met alle respek teen Namibië,die maatstaf vir span keuses vir so 'n maak of breek wedstryd teen Italië kan wees.
Dit is baie jammer dat 'n speler soos S'busiso Nkosi nooit teen Namibië die geleentheid gekry het om te wys wat hy kan doen.Teen Argentina het hy bewys hoe gevaarlik hy kan wees en was sy drie vir my een van die bestes van die jaar deur 'n vleuel.
As all black suporter hoop ek Italië verkrummel julle miskien sal dit julle afrigter leer om die beste 15 te kies ongeag van die kwota druk gebaseer op velkleur en dus in n eerste wêreld taboe en ongrondwetlik sal wees.